ඊට පිළිතුරු දුන් අග්‍රාමාත්‍ය මහින්ද රාජපක්ෂ කියා සිටියේ එම ව්‍යාපෘති සම්බන්ධයෙන් තම රජය වගකියන්නේ නොමැති බවයි.රටේ ආර්ථිකය නගා සිටුවන තුරු සියළු ණය ගෙවීම් වසර 3කින් කල් දමා ගැනීමට ඇති හැකියාව සම්බන්ධයෙන් ඉන්දීය රජයෙන් විමසා ඇති බව කියා සිටි අග්‍රාමාත්‍යවරයා ඉන්දීය රජය ඊට එකඟතාව පළ කරන්නේ නම් චීනය ඇතුළු සෙසු රටවල් ද එවැනි තීරණයක් ගැනීමට පෙළඹෙනු ඇති බවයි කියා සිටියේ.13 වන සංශෝධනයේදී පොරොන්දු වූ පරිදි බලය බෙදා හැරීම ඉදිරියට ගෙන යන්නේ ද සම්බන්ධයෙන් හින්දු පුවත්පතේ මාධ්‍යවේදියා අග්‍රාමාත්‍ය මහින්ද රාජපක්ෂගෙන් විමසීමක් කළා.